Rozhodnutie Komisie
z 12. mája 1993,
ktorým sa ustanovujú kritériá pre klasifikáciu tretích krajín týkajúce sa moru a pseudomoru
(93/342/EHS)
KOMISIA EURÓPSKÝCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 90/539/EHS z 15. októbra 1990 o veterinárnych podmienkach pre obchod s hydinou a násadovými vajciami v rámci spoločenstva a ich dovozom z tretích krajín [1], naposledy zmenenou, doplnenou smernicou 92/65/EHS [2], najmä na jej článok 22 ods. 2,
so zreteľom na smernicu Rady 91/494/EHS z 26. júna 1991 o veterinárnych podmienkach pre obchod s čerstvou hydinou v rámci spoločenstva jej dovozom z tretích krajín [3], naposledy zmenenú a doplnenú smernicou 92/116/EHS [4], najmä na jej článok 10 ods. 2,
keďže hydina, násadové vajcia a čerstvé hydinové mäso musí pochádzať z tretích krajín, ktoré sú oslobodené od moru a pseuodomoru hydiny; keďže je potrebné stanoviť kritériá, ktoré sa musia dodržiavať vzhľadom na klasifikáciu v danom smere;
keďže kritériá uplatňované na tretie krajiny musia byť ustanovené s prihliadnutím na zodpovedajúce kritériá ustanovené pre členské štáty smernicami Rady 92/40/EHS [5] a 92/66/EHS [6];
keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Na účely tohto rozhodnutia:
a) "mor" predstavuje infekciu v zmysle definície kapitoly I prílohy A;
b) "pseudomor" predstavuje infekciu v zmysle definície v kapitole II prílohy A;
c) "uznaná očkovacia látka" každá očkovacia látka proti pseudomoru, ktorá zodpovedá kritériám prílohy B;
d) "núdzové očkovanie" každé očkovanie použité ako prostriedok na tlmenie choroby po objavení sa jedného alebo viacerých ohnísk a vykonávané:
i) proti moru použitím akejkoľvek očkovacej látky;
ii) proti pseudomoru použitím akejkoľvek očkovacej látke, ktoré nebola uznaná;
e) "politika nutnej porážky" predstavuje použitie, v prípade objavenia sa ohnísk moru alebo pseudomoru, opatrenia ustanovené v prílohe C;
f) "obchodná črieda" každá črieda pozostávajúca z dvoch alebo viacerých vtákov, ako aj každá iná črieda, z ktorej sa môže vyvážať do spoločenstva hydina, násadové vajcia alebo mäso.
Článok 2
Tretia krajina sa označuje oslobodenú od moru a pseudomoru, ak spĺňa tieto všeobecné kritériá:
a) má k dispozícii všeobecné veterinárne štruktúry umožňujúce zodpovedajúci dohľad na čriedami hydiny;
b) má právne predpisy, podľa ktorých sú mor a pseudomoru u všetkých druhov hydiny a vtákov držaných v zajatí chorobami povinne hlásenými;
c) zaväzuje sa pozorne vyšetriť každé podozrenie na uvedené choroby;
d) vzorky každého vírusu moru alebo každého vtáčieho paramyxovírusu, zisteného v prípade podozrenia, podrobené špecifickému laboratórnemu vyšetreniu podľa prílohy A;
e) má k dispozícii laboratórnu kapacitu vo svojich vlastných úradných laboratóriách, alebo má dohodu s inými národnými laboratóriami; táto kapacita jej umožňuje rýchle uskutočňovanie vyšetrení;
f) musí umožniť inšpekciu týchto laboratórií odborníkmi spoločenstva;
g) z každého primárneho ohniska odosiela izoláty vírusu do referenčného laboratória spoločenstva vo Weybridge (Spojené kráľovstvo);
h) oznámi Komisii počas 24 hodín potvrdenie primárneho ohniska;
i) v prípade sekundárnych ohnísk zašle minimálne raz za mesiac Komisii správu o chorobe;
j) ak nie je očkovanie proti moru a/alebo pseudomoru úplne zakázané, úradne kontroluje výrobu, testovanie a distribúciu očkovacích látok;
k) oznamuje Komisii vlastnosti každého kmeňa vírusu použitého k príprave očkovacej látky proti moru alebo pseudomoru.
Článok 3
1. Bez toho, aby boli dotknuté všeobecné kritériá ustanovené v článku 2 sa tretia krajina označí za oslobodenú od moru, ak:
a) sa minimálne v priebehu posledných 36 mesiacoch nevyskytli ohniská tejto choroby u hydiny na jej území; a
b) ak sa minimálne po dobu 12 mesiacov neuskutočnilo očkovanie proti moru rovnakými subtypmi, ktoré zodpovedajú subtypom, u ktorých sú známe vysoko patogénne vírusy (ide v súčasnosti o o subtypy H5 alebo H7).
2. Ak sa praktizuje kontrole tejto choroby politika nutnej porážky, bez toho, aby boli dotknuté ustanovenia odseku 1písm. b) obdobie 36 mesiacov sa skracuje:
a) 6 mesiacov, ak sa neuskutočnilo núdzové očkovanie;
b) 12 mesiacov, ak sa uskutočňovalo núdzové očkovanie a ak okrem toho od oficiálneho skončenia tohto núdzového očkovania uplynulo 12
Článok 4
1. Bez toho, aby boli dotknuté všeobecné kritériá ustanovené v článku 2 je tretia krajina klasifikovaná za oslobodenú od pseudomoru, ak:
a) minimálne počas 36 mesiacov sa u hydiny na jej území nevyskytli ohniská tejto choroby a
b) sa minimálne počas 12 mesiacov neuskutočňovalo očkovanie proti tejto chorobe očkovacími látkami, ktoré nie sú uznané.
2. Jak sa na kontrolu tejto choroby uskutočňuje politiky nutnej porážky a bez toho, aby boli dotknuté ustanovenia ods. 1 písm. b), skracuje sa obdobie 36 mesiacov uvedené v ods. 1 písm. a):
a) 6 mesiacov ak nebolo uskutočňované núdzové očkovanie;
b) 12 mesiacov, ak bolo uskutočňované núdzové očkovanie a pokiaľ od úradného ukončenia tohto očkovania uplynulo 12 mesiacov.
3. Odlišne od ods. 1 písm. a) a ods. 2 písm. a) sa treťou krajinou označuje ako oslobodená od pseudomoru, ak kritériá ustanovená v ods. 1 a 2 spĺňajú obchodné čriedy.
V týchto prípadoch bude príslušná tretia krajina schválená na posielanie čerstvého hydinového mäsa do spoločenstva, pokiaľ je sprievodné veterinárne osvedčenie rozšírené o doplnkové kritériá ustanovené v prílohe D. Vývoz živej hydiny a násadových vajec do spoločenstva nie je v takom prípade povolený.
4. Odlišne od ustanovení odseku 1 písm. b) a ods. 2 písm. b) sa oslobodenú od pseudomoru považuje tretia krajina ak povoľuje používať proti tejto chorobe očkovacie látky, ktoré síce zodpovedajú všeobecným kritériám prílohy B pre takéto očkovacie látky, ale nezodpovedajú osobitným kritériám uvedenej prílohy.
V tomto prípade sa príslušným tretím krajinám povolí odosielať živú hydinu, násadové vajcia alebo čerstvé hydinové mäso do spoločenstva za podmienky, že doplnkové záruky, ktoré sú obsiahnuté v prílohe E alebo v prílohe F sa zahrnú v priloženom veterinárnom osvedčení.
Článok 5
Toto rozhodnutie sa bude uplatňovať od 1. októbra 1993.
Článok 6
Toto rozhodnutie je adresované členským štátom.
V Bruseli 12. mája 1993